ประกาศธนาคารแห่งประเทศไทยที่ สนส. 10 /2555เรื่อง หลักเกณฑ์การรับฝากเงินหรือรับเงินจากประชาชนสําหรับบริษัทเครดิตฟองซิเอร์-----------------------------------------อื่นๆ - 1. เหตุผลในการออกประกาศ ตามพระราชบัญญัติธุรกิจสถาบันการเงิน พ.ศ. 2551 บริษัทเครดิตฟองซิเอร์สามารถประกอบธุรกิจรับฝากเงินหรือรับเงินจากประชาชนที่จะจ่ายคืนเมื่อสิ้นระยะเวลาอันกําหนดไว้ได้ ธนาคารแห่งประเทศไทยจึงเห็นสมควรกําหนดหลักเกณฑ์ให้บริษัทเครดิตฟองซิเอร์สามารถรับฝากเงินโดยใช้สมุดคู่ฝากหรือใบรับฝากเงิน รวมทั้งสามารถกู้ยืมเงินจากประชาชนโดยการออกตั๋วสัญญาใช้เงินที่มีกําหนดระยะเวลาจ่ายคืนไม่ต่ํากว่า 1 ปี โดยต้องมีระบบการควบคุมภายในที่เหมาะสม ต่อมา คณะกรรมการกํากับหลักทรัพย์และตลาดหลักทรัพย์ได้มีการพิจารณากําหนดให้ตั๋วเงินที่ออกโดยสถาบันการเงินซึ่งรวมถึงตั๋วเงินที่ออกโดยบริษัทเครดิตฟองซิเอร์ด้วย ได้แก่ ตั๋วแลกเงินและตั๋วสัญญาการใช้เงิน เพื่อจัดหาเงินทุนจากประชาชนเป็นการทั่วไปเป็นหลักทรัพย์โดยกําหนดให้ตั๋วเงินดังกล่าวต้องมีมูลค่าหน้าตั๋วไม่ต่ํากว่า 10 ล้านบาท และอายุของตั๋วเงินไม่เกิน 270 วัน และได้ปรับปรุงหลักเกณฑ์กํากับดูแลการออกและเสนอขายตราสารหนี้ จากเหตุผลข้างต้น ธนาคารแห่งประเทศไทยจึงได้ปรับปรุงหลักเกณฑ์ โดยให้ยกเลิกการอนุญาตให้บริษัทเครดิตฟองซิเอร์ออกตั๋วสัญญาใช้เงินในการกู้ยืมจากประชาชน เนื่องจากไม่เข้าข่ายเป็นลักษณะของตั๋วเงินภายใต้ประกาศของคณะกรรมการกํากับหลักทรัพย์และตลาดหลักทรัพย์ว่าด้วยเรื่องการออกและเสนอขายตราสารหนี้ และประกาศของคณะกรรมการกํากับตลาดทุนว่าด้วยเรื่อง การขออนุญาตและการอนุญาตให้เสนอขายตราสารหนี้ที่ออกใหม่ นอกจากนี้ ธนาคารแห่งประเทศไทยได้ปรับปรุงหลักเกณฑ์บางส่วนของประกาศฉบับนี้ให้มีความชัดเจนและทันสมัยขึ้นด้วยอื่นๆ - 2. อํานาจตามกฎหมาย อาศัยอํานาจตามความใน มาตรา 39 มาตรา 41 และมาตรา 46 แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิเสรีภาพของบุคคลซึ่งมาตรา 29 ประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทยจึงประกาศกําหนดหลักเกณฑ์ให้บริษัทเครดิตฟองซิเอร์ปฏิบัติเกี่ยวกับการรับฝากเงินหรือรับเงินจากประชาชนตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ใช้บังคับกับบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ให้ยกเลิกประกาศธนาคารแห่งประเทศไทย ที่ สนส. 28/2551 เรื่อง หลักเกณฑ์การรับฝากเงินหรือรับเงินจากประชาชนสําหรับบริษัทเครดิตฟองซิเอร์ ลงวันที่ 3 สิงหาคม 2551อื่นๆ - 5. เนื้อหา ในการรับฝากเงินหรือรับเงินจากประชาชน บริษัทเครดิตฟองซิเอร์ ต้องปฏิบัติตามหลักเกณฑ์ดังต่อไปนี้ 5.1 การรับฝากเงินหรือรับเงินจากประชาชน ให้บริษัทเครดิตฟองซิเอร์ประกอบธุรกิจรับฝากเงินหรือรับเงินจากประชาชนที่ต้องจ่ายคืนเมื่อสิ้นระยะเวลาอันกําหนดไว้ได้ ดังนี้ 5.1.1 การรับฝากเงินโดยใช้สมุดคู่ฝาก หรือใบรับฝากเงิน ในการรับฝากเงิน ให้บริษัทเครดิตฟองซิเอร์ปฏิบัติตามหลักเกณฑ์และวิธีปฏิบัติเกี่ยวกับบัญชีเงินฝากประเภทที่ต้องจ่ายคืนเมื่อสิ้นระยะเวลาอันกําหนดไว้ของบริษัทเครดิตฟองซิเอร์ (เอกสารแนบ) 5.1.2 ในการกู้ยืมเงินจากประชาชน ให้บริษัทเครดิตฟองซิเอร์กระทําได้โดยออกเอกสารการกู้ยืมเงินหรือตราสารหนี้อื่นที่มิใช่ตั๋วแลกเงินหรือตั๋วสัญญาใช้เงิน และต้องมีกําหนดระยะเวลาจ่ายคืนไม่ต่ํากว่าหนึ่งปีให้แก่ผู้ให้กู้โดยไม่จ่ายส่วนลด 5.2 การปฏิบัติเกี่ยวกับดอกเบี้ย ส่วนลด และค่าบริการต่าง ๆ บริษัทเครดิตฟองซิเอร์ต้องปฏิบัติเกี่ยวกับดอกเบี้ย ส่วนลด และค่าบริการต่าง ๆ ของเงินฝากและเงินกู้ยืมตามประกาศธนาคารแห่งประเทศไทย เรื่อง หลักเกณฑ์การปฏิบัติในเรื่องดอกเบี้ยค่าบริการต่าง ๆ และเบี้ยปรับ สําหรับบริษัทเครดิตฟองซิเอร์ และที่แก้ไขเพิ่มเติม 5.3 ระบบการควบคุมภายใน บริษัทเครดิตฟองซิเอร์ต้องมีระบบการควบคุมภายในสําหรับกระบวนการต่าง ๆ ที่เกี่ยวข้องกับการทําธุรกรรมการรับฝากเงินและรับเงินจากประชาชนที่เหมาะสมได้มาตรฐานที่เป็นที่ยอมรับโดยทั่วไป โดยต้องจัดทําระเบียบการควบคุมภายในดังกล่าวให้ครบถ้วนถูกต้องและเป็นปัจจุบันเพื่อให้ธนาคารแห่งประเทศไทยตรวจสอบได้ และต้องจัดส่งสําเนาระเบียบการควบคุมภายในให้แก่ธนาคารแห่งประเทศไทยเมื่อมีการร้องขอ 5.4 การคุ้มครองลูกค้า เพื่อประโยชน์ในการคุ้มครองผู้บริโภค บริษัทเครดิตฟองซิเอร์ต้องชี้แจงข้อมูลที่สําคัญ ให้ลูกค้าได้ทราบและเข้าใจชัดเจนก่อนการรับฝากหรือการรับเงิน เช่น เงื่อนไขการจ่ายชําระคืนเงินต้น ดอกเบี้ยหรือดอกเบี้ยคิดลด ค่าบริการต่าง ๆ หรือค่าใช้จ่ายอื่น ๆ เงื่อนไขการจ่ายดอกเบี้ยและหรือการไถ่ถอนเงินฝาก สิทธิประโยชน์ทางภาษี รายละเอียดการประกันเงินต้นและดอกเบี้ยจากสถาบันคุ้มครองเงินฝากของผลิตภัณฑ์ทางการเงินแต่ละประเภทที่บริษัทเครดิตฟองซิเอร์ให้บริการแก่ลูกค้าอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 2 กรกฎาคม 2555 เป็นต้นไปผู้มีอํานาจลงนาม - ประกาศ ณ วันที่ 21 มิถุนายน 255 (นายเกริก วณิกกุล)รองผู้ว่าการ ด้านเสถียรภาพสถาบันการเงินผู้ว่าการแทน